CELEX: 32013R1365
Language: hr
Date: 2013-12-18 00:00:00
Title: Provedbena uredba Komisije (EU) br. 1365/2013 оd 18. prosinca 2013. o odobrenju pripravka alfa-galaktozidaze dobivenog od Saccharomyces cerevisiae (CBS 615.94) i endo-1,4-beta-glukanaze dobivenog od Aspergillus niger (CBS 120604) kao dodatka hrani za životinje za manje značajne vrste peradi za tov i piliće uzgajane za nesenje (nositelj odobrenja Kerry Ingredients and Flavours)  Tekst značajan za EGP

19.12.2013   
            
            
               HR
            
            
               Službeni list Europske unije
            
            
               L 343/31
            
         PROVEDBENA UREDBA KOMISIJE (EU) br. 1365/2013
   оd 18. prosinca 2013.
   o odobrenju pripravka alfa-galaktozidaze dobivenog od Saccharomyces cerevisiae (CBS 615.94) i endo-1,4-beta-glukanaze dobivenog od Aspergillus niger (CBS 120604) kao dodatka hrani za životinje za manje značajne vrste peradi za tov i piliće uzgajane za nesenje (nositelj odobrenja Kerry Ingredients and Flavours)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za odobrenje nove uporabe pripravka alfa-galaktozidaze dobivenog od Saccharomyces cerevisiae (CBS 615.94) i endo-1,4-beta-glukanaze dobivenog od Aspergillus niger (CBS 120604). Tom su zahtjevu bili priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje nove uporabe pripravka alfa-galaktozidaze dobivenog od Saccharomyces cerevisiae (CBS 615.94) i endo-1,4-beta-glukanaze dobivenog od Aspergillus niger (CBS 120604) kao dodatka hrani za manje značajne vrste peradi za tov i piliće uzgajane za nesenje, te njegovo uvrštenje u kategoriju dodataka „zootehnički dodaci”.
            
         
               (4)
            
            
               Pripravak je Provedbenom uredbom Komisije (EZ) br. 237/2012 (2) odobren za tovne piliće na deset godina.
            
         
               (5)
            
            
               Europska agencija za sigurnost hrane (dalje u tekstu „Agencija”) zaključila je u mišljenju od 18. lipnja 2013. (3) da u skladu s predloženim uvjetima korištenja, pripravak alfa-galaktozidaze dobiven od Saccharomyces cerevisiae (CBS 615.94) i endo-1,4-beta-glukanaze dobiven od Aspergillus niger (CBS 120604) nema štetan utjecaj na zdravlje životinja, zdravlje ljudi ili okoliš, te da njegovo korištenje može biti učinkovito za piliće uzgajane za nesenje, što se može ekstrapolirati na manje vrste peradi za tov. Agencija ne smatra da postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koju je dostavio referentni laboratorij osnovan Uredbom (EZ) br. 1831/2003.
            
         
               (6)
            
            
               Ocjena pripravka alfa-galaktozidaze dobivenog od Saccharomyces cerevisiae (CBS 615.94) i endo-1,4-beta-glukanaze dobivenog od Aspergillus niger (CBS 120604) pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. U skladu s tim potrebno je odobriti uporabu tog pripravka kako je navedeno u Prilogu ovoj Uredbi.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. prosinca 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  Provedbena uredba Komisije (EU) br. 237/2012 od 19. ožujka 2012. o odobrenju alfa-galaktozidaze (EC 3.2.1.22) dobivene od Saccharomyces cerevisiae (CBS 615.94) i endo-1,4-beta-glukanaze (EC 3.2.1.4) dobivene od Aspergillus niger (CBS 120604) kao dodatka hrani za životinje za tovne piliće (nositelj odobrenja Kerry Ingredients and Flavours) (SL L 80, 20.3.2012., str. 1.).
   
      (3)  EFSA Journal 2013; 11(7):3286.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanji sadržaj
               
               
                  Najveći sadržaj
               
               
                  Ostale odredbe
               
               
                  Trajanje odobrenja
               
            
                  Jedinice aktivnosti/kg potpune krmne smjese s udjelom vlage od 12 %
               
            
                  
                     Kategorija zootehničkih dodataka hrani za životinje. Funkcionalna skupina: tvari za poticanje probavljivosti
                  
               
            
                  4a17
               
               
                  Kerry Ingredients and Flavours
               
               
                  Alfa-galaktozidaza EC 3.2.1.22
                  Endo-1,4-beta-glukanaza EC 3.2.1.4
               
               
                  
                               
                           
                           
                              
                                 Sastav dodatka hrani za životinje
                              
                              Pripravak alfa-galaktozidaze dobiven od Saccharomyces cerevisiae (CBS 615.94) i endo-1,4-beta-glukanaze dobiven od Aspergillus niger (CBS 120604) s minimalnom aktivnosti:
                              
                                          —
                                       
                                       
                                          1 000 U (1) alfa-galaktozidaza/g,
                                       
                                    
                                          —
                                       
                                       
                                          5 700 U (2) endo-1,4-beta-glukanaza/g.
                                       
                                    Kruti oblik
                           
                        
                               
                           
                           
                              
                                 Karakterizacija aktivne tvari
                              
                              alfa-galaktozidaza (EC 3.2.1.22) dobivena od Saccharomyces cerevisiae (CBS 615.94) i endo-1,4-beta-glukanaza (EC 3.2.1.4) dobivena od Aspergillus niger (CBS 120604).
                           
                        
                               
                           
                           
                              
                                 Analitička metoda
                                  (3)
                              
                              Za utvrđivanje:
                              
                                          —
                                       
                                       
                                          alfa-galaktozidaze: kolorimetrijska metoda koja mjeri p-nitrofenol koji se djelovanjem alfa-galaktozidaze oslobađa iz supstrata p-nitrofenil-alfa-galaktopiranozida,
                                       
                                    
                                          —
                                       
                                       
                                          endo-1,4-beta-glukanaze: kolorimetrijska metoda koja mjeri boju topljivu u vodi koja se djelovanjem endo-1,4-beta-glukanaze oslobađa iz supstrata križno vezanog azurin ječam glukana.
                                       
                                    
                        
               
                  Manje vrste peradi za tov
                  Pilići uzgajani za nesenje
               
               
                  —
               
               
                  50 U
                  alfa-galaktozidaze
                  285 U endo-1,4-beta-glukanaze
               
               
                  —
               
               
                  
                              1.
                           
                           
                              U uputama za uporabu dodatka hrani i premiksa potrebno je navesti uvjete skladištenja i stabilnost pri peletiranju.
                           
                        
                              2.
                           
                           
                              Maksimalan preporučena doza:
                              
                                          —
                                       
                                       
                                          100 U alfa-galaktozidaze/kg potpune krmne smjese,
                                       
                                    
                                          —
                                       
                                       
                                          570 U endo-1,4-beta- glukanaze/kg potpune krmne smjese.
                                       
                                    
                        
                              3.
                           
                           
                              Radi sigurnosti pri rukovanju treba koristiti zaštitu za dišne organe, naočale i rukavice.
                           
                        
               
                  8. siječnja 2024.
               
            
         (1)  1 U je količina enzima koja oslobađa 1 μmol p-nitrofenola u minuti iz p-nitrofenil-alfa-galaktopiranozida (pNPG) pri pH 5,0 i 37 °C.
      
         (2)  1 U je količina enzima koja oslobađa 1 mg reducirajućeg šećera (ekvivalent glukoze) u minuti iz beta glukana pri pH 5,0 i 50 °C.
      
         (3)  Podaci o analitičkim metodama dostupni su na adresi referentnog laboratorija:
      http://irmm.jrc.ec.europa.eu/EURLs/EURL_feed_additives/Pages/index.aspx